Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9804

4. fejezet Repülésvégrehajtás 4.1 Az üzemeltetés létesítményei 4.1.1 A járató biztosítsa, hogy a repülés végrehajtása ne kezdődjön meg az előtt, hogy minden rendelkezésre álló lehetséges és ésszerű eszközzel meggyőződtek arról, hogy azok a rendelkezésre álló földi és/vagy vízfelszíni létesítmények, amelyek a repülőgép biztonságos üzemeltetése valamint az utasok védelme érdekében közvetlenül szükségesek megfelelnek annak az üzemeltetés típusnak, amelynek alapján a repülést végre fogják hajtani és azokat a fenti célnak megfelelő módon üzemeltetik. Megjegyzés: A jelen előírásban alkalmazott "lehetséges és ésszerű eszköz" kifejezés a járató részére az indulási helyen, a légiforgalmi tájékoztató szolgálatok kiadott hivatalos információiból vagy más forrásokból származó rendelkezésre álló tájékoztatásokat jelenti. 4.1.2 A járató biztosítsa, hogy az üzemeltetés során tapasztalt bármilyen működési rendellenességet indokolatlan késedelem nélkül jelentsék be a létesítmény üzemeltetéséért felelős hatóságnak. 4.1.3 A repülőtereket és azok létesítményeit a kiadott igénybevételi feltételek alapján, a közzétett üzemidőben az időjárási körülményektől függetlenül, folyamatosan bocsássák a repülési üzem rendelkezésére. 4.2 Üzemeltetési engedélyek és ellenőrzés 4.2.1 Légijármű üzembentartási engedély 4.2.1.1 A járató kereskedelmi légiszállítási tevékenységet csak akkor végezhet, ha érvényes légijármű üzembentartási engedéllyel rendelkezik, amelyet a járató állama bocsátott ki. 4.2.1.2 A légijármű üzembentartási engedély a meghatározott feltételek és korlátozások betartása mellett feljogosítja a járatót a kereskedelmi légiszállítási tevékenység végzésére. Megjegyzés – a légijármű üzembentartási engedélyre vonatkozó útmutatót és a kapcsolódó felhatalmazásokat, feltételeket és korlátozásokat, melyeket az üzemeltetői specifikáció tartalmazhat, a Repülésüzem Ellenőrzésére, Tanúsítására és Folyamatos Felülvizsgálatára vonatkozó Eljárások Kézikönye (Doc 8335) tartalmazza. 2007/70/II. szám 4.2.1.3 A szerződő államok egy másik szerződő állam által kiadott légijármű üzembentartási engedélyt érvényesnek fogadhatnak el, feltételezve azt, hogy az engedély kiadásául szolgáló követelmények legalább azonosak a jelen Annexben meghatározott vonatkozó előírásokkal. 4.2.1.4 A légijármű üzembentartási engedély vagy más ezzel egyenértékű dokumentum kibocsátása a járató állam részéről annak függvénye, hogy a járató a meghatározott üzemeltetés természetétől és nagyságrendjétől függően és figyelembevételével bizonyságot tesz a repülési tevékenység megfelelő szervezéséről, ellenőrzési módszereiről és átfogó irányításáról valamint a kiképzési és karbantartási programjairól. Megjegyzés: A légijármű üzembentartási engedély kiadásával kapcsolatos tájékoztatás az F. Függelékben található. 4.2.1.5 A légijármű üzembentartási engedély folyamatos érvényessége attól függ, hogy a járató a járató államának ellenőrzése alatt eleget tesz a 4.2.1.4 pont előírásának. 4.2.1.6 A légijármű üzembentartási engedély legalább a következőket tartalmazza:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes